
ΠΟΛΕΟΔΟΜΙΑ 

Δ ΙΑΤΑΓΜΑ ΤΑ 

Έγκριση πολεοδομικής μελέτης του δήμου Ιστιαίας (ν. Εύβοιας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6) και 7 (παρ. 1, 2 
και 4) του Ν. 1337/1983 «Επέκταση των πολεοδομικών σχεδίων, οι¬ 
κιστική ανάπτυξη και σχετικές ρυθμίσεις» (Α' 33) όπως το άρθρο 6 τρο¬ 
ποποιήθηκε με την παράγρ. 2 του άρθρου 8 του ν. 1512/1985 «Τρο¬ 
ποποίηση και συμπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α'4). 

2. Τις διατάξεις του άρθρου 3 του Ν. Δ/τος της 17.7.1923 «Περί 
σχεδίων πόλεων κλπ.» (Α' 228) όπως μεταγενέστερα τροποποιήθηκαν 
και συμπληρώθηκαν. 

3. Τις διατάξεις των άρθρων 6 (παρ. 1), 7, 8, 9 και 16 του Ν. 
1577/1985 «Γενικός Οικοδομικός Κανονισμός» (Α’ 210) όπως τροπο¬ 
ποιήθηκαν με το άρθρο 13 (παρ. 1, 2, 3) του ν. 647/1986 «Οργανι¬ 
σμός Κτηματολογίου και Χαρτογραφήσεων Ελλάδας (ΟΚΧΕ) (Α’ 141) 
και το άρθρο 1 (παρ. 3, 4) του Ν. 1772/1988 «Τροποποίηση διατά¬ 
ξεων του Ν. 1577/1985 «ΓΟΚ» και άλλες σχετικές διατάξεις» (Α’ 91). 

4. Τις διατάξεις του άρθρου 23 (παρ. 1)τουΝ. 1558/1985 «Κυβέρ¬ 
νηση και Κυβερνητικά Όργανα» (Α’ 137). 

5. Την υπ’ αριθ. 86894/3749/1986 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση γενικού πολε- 
οδομικού σχεδίου (ΓΠΣ) Ιστιαίας (ν. Εύβοιας)» (Δ’ 54). 

6. Την υπ’ αριθ. 81781/4616/1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων «Χαρα¬ 
κτηρισμός ως πυκνοδομημένου τμήματος του δήμου Ιστιαίας (ν. Εύ¬ 
βοιας)». 

7. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (Β' 526). 

8. Την υπ’ αριθ. Υ1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (Β' 549). 

9. Τις υπ’ αριθ. 93/87, 119/87, 68/88 γνωμοδοτήσεις του δημο¬ 
τικού συμβουλίου Ιστιαίας. 

10. Τις υπ’ αριθ. 6/πρ. 13/8.6.1988 και 1/πρ. 21/19.8.1988 
γνωμοδοτήσεις του Συμβουλίου Χωροταξίας, Οικισμού και Περιβάλλο¬ 
ντος (ν. Εύβοιας). 

11. Την υπ’ αριθ. 928/1988 γνωμοδότηση του Συμβουλίου της 


Επικράτειας, με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο του δήμου Ιστιαίας (ν. Εύβοιας) με 
τον καθορισμό οικοδομήσιμων χώρων, οδών, πεζοδρόμων, κοινοχρή- 
οχρήστων χώρων, χώρων πλατείας, παιδικού σταθμού, δημοτικού σχο¬ 
λείου - νηπιαγωγείου, στάθμευσης αυτοκινήτων, χώρου δημοτικού σχο¬ 
λείου, σταθμού λεωφορείων - φορτηγών, κέντρου υγείας, σταδίου, εργα¬ 
τικών κατοικιών, διοίκησης - υπηρεσιών, πάρκου, χώρου για εκπαιδευ¬ 
τικές εγκαταστάσεις ΚΕΤΕ - δημοτικού σχολείου, γηπέδου ποδοσφαί¬ 
ρου, γηπέδου μπάσκετ, όπως οι ρυθμίσεις αυτές φαίνονται στα δεκατέσ¬ 
σερα (14) σχετικά χρωματισμένα πρωτότυπα διαγράμματα σε κλίμακα 
1:1000 που θεωρήθηκαν από τον Προϊστάμενο της Διεύθυνσης Τοπο¬ 
γραφικών Εφαρμογών με την υπ’ αριθ. 792/1989 πράξη του και που 
συνοπτικά του αντίτυπα δημοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της παραπάνω περιοχής της οποίας το πολεοδομικό σχέδιο 
εγκρινέται με το άρθρο 1 του παρόντος. 

Άρθρο 3 

1. Στα οικοδομικά τετράγωνα που χαρακτηρίζονται στα σχετικά δια¬ 
γράμματα με το στοιχείο Ο.Τ. επιτρέπεται η χρήση γενικής κατοικίας 
όπως προσδιορίζεται από το άρθρο 5 του π. δ/τος 81/1980 (Α’ 27). 

2. Στα οικοδομικά τετράγωνα που χαρακτηρίζονται στα ίδια δια¬ 
γράμματα με το στοιχείο Ο.Τ.Α. επιτρέπεται η χρήση οχλουσών επαγ¬ 
γελματικών εγκαταστάσεων όπως προσδιορίζεται από το άρθρο 7 του 
παραπάνω π. δ/τος με εξαίρεση τα στοιχεία 2α, 26 και 2στ και με την 
προϋπόθεση ότι οι βιομηχανίες - βιοτεχνίες θα είναι χαμηλής ή μέσης 
όχλησης. 

Άρθρο 4 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους δύο (2), τριών (3), τεσσάρων (4), πέντε (5) και έξι (6) 
μέτρων και πλάτους μεταβλητού από δύο (2) έως τέσσερα (4) και από 
τρία (3) έως τέσσερα (4) μέτρα όπως φαίνεται στα ίδια διαγράμματα. 

Άρθρο 5 

Τα ελάχιστα όρια εμβαδού και προσώπου και οι λοιποί όροι και πε¬ 
ριορισμοί δόμησης των οικοπέδων καθορίζονται κατά τομείς Δ, Δ1 και 
Ε ως εξής: 

Α. Τομέας Δ 

1. Ελάχιστο πρόσωπο: είκοσι (20) μέτρα. 

Ελάχιστο εμβαδόν: πεντακόσια (500) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια: 

α) τα οικόπεδα τα οποία κατά τη δημοσίευση του παρόντος διατάγ¬ 
ματος έχουν: ελάχιστο πρόσωπο δέκα πέντε (15) μέτρα, ελάχιστο εμβα¬ 
δόν: τριακόσια (300) τ.μ. 

β) Τα οικόπεδα που προκύπτουν από την οριστική πράξη εφαρμογής 

της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του ν. 1337/83 εφόσον έχουν ελάχιστο πρόσωπο 
δώδεκα (12) μέτρα ελάχιστο εμβαδόν διαχόσια (200) τ.μ. 

3. Μέγιστο ποσοστό κάλυψης των οικοπέδων: πενήντα τοις εκατό 
(50%) της επιφάνειας τους. 

4. Συντελεστής δόμησης: οκτώ δέκατα (0,8). 

5. Μέγιστο επιτρεπόμενο ύψος των ανεγερθησομένων κτιρίων: οκτώ 
(8) μέτρα. 

6. Επιβάλλεται η κατασκευή κάθε είδους στέγης πλην μονόριχτης. 

Β. Τομέας Δ1 

1. Ελάχιστο πρόσωπο: δέκα τρία (13) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια. 

α) τα οικόπεδα τα οποία κατά τη δημοσίευση του παρόντος διατάγ¬ 
ματος έχουν: ελάχιστο πρόσωπο: δέκα (10) μέτρα, ελάχιστο εμβαδόν: 
διακόσια (200) τ.μ. και 

β) τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του ν. 1337/1983 εφόσον έχουν ελάχιστο πρό¬ 
σωπο: δέκα (10) μέτρα, ελάχιστο εμβαδόν εκατόν πενήντα (150) τ.μ. 

3. Μέγιστο ποσοστό κάλυψης των οικοπέδων: πενήντα τοις εκατό 
(50φ) της επιφάνειας τους. 

4. Συντελεστής δόμησης: οκτώ δέκατα (0,8). 

5. Μέγιστο επιτρεπόμενο ύψος των ανεγερθησομένων χτιρίων οχτώ 
(8) μέτρα. 

6. Επιβάλλεται η κατασκευή κάθε είδους στέγης πλην μονόριχτης. 

Γ. Τομέας Ε (βιοτεχνική περιοχή) 

1. Ελάχιστο πρόσωπο: είκοσι (20) μέτρα 

Ελάχιστο εμβαδόν: οκτουιόσια (800) τ.μ. 

2. Κατά παρέκκλιση των διατάξεων της προηγουμένης παραγράφου 

θεωρούνται άρτια * 


α) Τα οικόπεδα τα οποία κατά τη δημοσίευση του παρόντος διατάγ¬ 
ματος, έχουν ελάχιστο πρόσωπο δέκα πέντε (15) μέτρα, ελάχιστο εμβα¬ 
δόν πεντοικόσια (500) τ.μ. 

β) τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του ν. 1337/1983 εφόσον έχουν ελάχιστο πρό¬ 
σωπο δώδεκα (12) μέτρα, ελάχιστο εμβαδόν τριακόσια (300) τ.μ. 

3. Μέγιστο ποσοστό κάλυψης των οικοπέδων: πενήντα τοις εκατό 
(50%) της επιφάνειας τους. 

4. Συντελεστής δόμησης: πέντε δέκατα (0,5). 

5. Μέγιστο επιτρεπόμενο ύψος των ανεγερθησομένων κτιρίων οκτώ 
και μισό (8,5) μέτρα. 

Δ. Επιπλέον των ανωτέρω και για τους τρεις τομείς ισχύουν τα εξής: 

1. Επιπλέον των προϋποθέσεων των παραγρ. 1 και 2 των ενοτήτων 
Α, Β και Γ τα οικόπεδα θεωρούνται άρτια και οικοδομήσιμα εφόσον στο 
ου(θδομήσιμο τμήμα τους εγγράφεται κάτοψη κτιρίου με ελάχιστη επι- 
επιφάνεια πενήντα (50) τ.μ. και ελάχιστη πλευρά πέντε (5) μέτρα. 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Τπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 16 Φεβρουάριου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

